open-index/open-wikipedia-markdown huggingface dataset:
Moira Lister

duimnael|upright|Moira Lister in 1973

**Moira Lister de Gachassin-Lafite**, burggravin d’Orthez (6 Augustus 1923 – 27 Oktober 2007) was 'n aktrise en skryfster. Sy is in Kaapstad gebore as die dogter van majoor James Lister en Margaret (gebore Hogan). Sy is opgevoed aan die *Parktown Convent of the Holy Family* in Johannesburg.

## Boeke 
* *The Very Merry Moira* (1971)

## Filmografie 
* *Shipbuilders* (1944)
* *Love Story* (1944)
* *The Agitator* (1945)
* *My Ain Folk* (1945)
* *Don Chicago* (1945)
* *Wanted for Murder* (1946)
* *Mrs. Fitzherbert* (1947) - nie gekrediteer nie
* *Uneasy Terms* (1948)
* *So Evil My Love* (1948)
* *Frieda* (1948, TV)
* *Another Shore* (1948)
* *Once a Jolly Swagman* (1949)
* *A Run for Your Money* (1949)
* *Pool of London* (1951)
* *Files from Scotland Yard* (1951)
* *Mon phoque et elles* (*My Seal and Them*) (1951)
* *White Corridors* (1951)
* ''Something Money Can't Buy* (1952)
* *The Cruel Sea* (1953)
* *Grand National Night* (1953)
* *The Limping Man* (1953)
* *Trouble in Store* (1953)
* *John and Julie* (1955)
* *The Deep Blue Sea* (1955)
* *Seven Waves Away* (1957)
* *The Yellow Rolls-Royce* (1964)
* *Joey Boy* (1965)
* *The Double Man* (1967)
* *Stranger in the House* (1967)
* *Not Now Darling* (1973)
* *Ten Little Indians* (1989)
* *The Finding* (1990 TV)
* *The 10th Kingdom* (2000 TV)
* *Sterne über Madeira* (2005 TV)
* *Flood* (2007)

## Bibliografie 
* « Lister, Moira », in : *Oxford Dictionary of National Biography 2005-2008'', Oxford : Oxford University Press, 2013, blz. 696-697 Lees aanlyn.

## Sien ook 
* Gabriel van Dievoet
* Henri van Dievoet
* Joseph Poelaert

## Eksterne skakels 
*
Qin Shi Huang

**Qin Shi Huang** (Chinees: 秦始皇, Pinyin: Qín Shǐhuáng, Wade-Giles: Ch'in Shih-huang; persoonlike naam **Ying Zheng**, Chinees: 嬴政, Pinyin: Yíng Zhèng; * 259 v.C. in Handan, † 10 September 210 v.C. in Shaqiu) het tydens die sogenaamde Periode van die Strydende Ryke tussen 246 en 221 v.C. as koning oor die Qin-staat geheers. In 221 v.C. het hy die eerste keiser geword wat tot met sy afsterwe op 50-jarige ouderdom in 210 v.C. oor 'n verenigde China geheers het.

Qin Shi Huang bly 'n omstrede persoonlikheid in die Chinese geskiedenis. Ná die vereniging van China het hy saam met sy hoofraadgewer Li Si 'n reeks beduidende ekonomiese en politieke hervormings deurgevoer. Die grootskaalse projekte, wat hy aangepak het, sluit onder meer die Groot Muur van China, sy mausoleum wat die afmetings van 'n klein stad het en deur 'n leër van lewensgroot terrakotta-soldate bewaak word, asook 'n uitgebreide netwerk van nasionale paaie in. Vir hierdie bouwerke en sy hervormings het miljoene mense met hul lewens geboet.

Om die stabiliteit van sy ryk te verseker, het Qin Shi Huang 'n groot aantal boeke verbied en hulle laat verbrand. Ten spyte van sy tirannie en outokratiese heerskappy word Qin Shi Huang as een van die beduidendste heersers in die Chinese geskiedenis beskou.
Padang Panjang

**Padang Panjang** (Indonesies vir *lang veld*) is 'n stad geleë in die provinsie Wes-Sumatra in Indonesië. Die stad word bewoon deur die Minangkabaumense.

## Buurte 
Die stad het 2 buurte/administratiewe distrikte (Indonesies: kecamatan):
* Padang Panjang Timur (Oos)
* Padang Panjang Barat (Wes)
Wittenbergplatz

duimnael|links|Wittenbergplatz in wes-oostelike rigting, 2003, met die moltreinstasie Wittenbergplatz
duimnael|Die suidelike deel van die plein

Die **Wittenbergplatz** is 'n plein in die Berlynse stadsdeel Schöneberg wat deel uitmaak van die sogenaamde *Generalszug*, 'n reeks van strate en pleine wat Schöneberg met die stadsdeel Kreuzberg verbind. Die plein is in die tydperk tussen 1889 en 1892 aangelê en na die Slag naby Wittenberg vernoem wat Duitse magte op 13 Januarie 1813 tydens die Vryheidsoorloë teen Napoleon Bonaparte se troepe geveg het.

Die markante kruisvormige ingangsgebou tot die moltreinstasie Wittenbergplatz is in die sentrum van die plein tussen die rylane van *Tauentzienstraße*, een van Berlyn se belangrikste winkelstrate wat oor die plein loop, geleë. Die bekende afdelingswinkel *Kaufhaus des Westens (KaDeWe)* - die grootste op die vasteland van Europa - is in die suidwestelike hoek van die plein geleë. Die plein het sy huidige gestalte in die 1990's gekry.

Lêer:Berlin Wittenbergplatz 1904.jpg|Wittenbergplatz, 1904
Lêer:Luftbild Wittenbergplatz 1920.jpg|Lugfoto van die Wittenbergplatz, 1920

## Eksterne skakels 
* Ou poskaarte 
* 360°-Panorama-beeld , 1998
Viool

duimnael|regs|'n Viool en strykstok in hul kassie

Die **viool** is 'n snaarinstrument met vier snare. Die klank word voortgebring deur die snare met 'n strykstok in trilling te bring of deur dit met die vingers te tokkel (). Die houtklankkas dien om die geluid van die trillende snare te versterk. Die viool word deurgaans bespeel deur die instrument tussen ken en skouer te klem en met die vingers van die linkerhand die snare teen die ebbehouttoets vas te druk om sodoende die snaar te verkort om die gewenste toonhoogte weer te gee. Die speler van 'n viool is 'n violis(te). 

Bekende violiste sluit in Hilary Hahn, Wolfgang Amadeus Mozart en meer onlangs, TwoSet Violin en Chloe Chua.  

## Sien ook 
* Lys van musiekinstrumente
Alytus

**Alytus** (Litaus: [ɐlʲiːˈtʊs], [ɐlʲiːˈtʊs], ) is die sesde grootste stad van Litaue na die hoofstad Vilnius, Kaunas, Klaipėda, Šiauliai en Panevėžys met 'n oppervlakte van 40 vierkante kilometer en 'n bevolking van 50&nbsp;996 (in 2025). Die stad, wat 65 kilometer suid van Kaunas en 108 kilometer suidwes van Vilnius aan weerskante van die Nemunas-rivier geleë is, is 'n beduidende administratiewe en nywerheidsentrum in die suidelike etnografiese gewes Dzūkija en die hoofstad van die administratiewe gewes Alytus (Litaus: *Alytaus apskritis*).

## Geskiedenis 
duimnael|links|Alytus se burgheuwel
Vanweë sy strategiese ligging was Alytus eeue lank 'n omstrede nedersetting wat in die gevegte tussen Litause magte en Duitse kruisridders sentraal gestaan het. Later het Pruise, Pole en Russe pogings onderneem om Alytus in te neem. Die burgheuwel (*Piliakalnis*) by die samevloeiing van die Alyputin- en die Nemunas-rivier dateer uit hierdie vroeë tydperk. Omstreeks 1340 was hier 'n vesting van vors Keštutis, *Aliten*, geleë.

Die eerste historiese verwysing na Alytus in 'n kroniek van Wigand von Marburg dateer uit die jaar 1377. In 1581 het Alytus stadstatus volgens die Maagdenburgse Reg verkry.

Aangesien die Nemunas-rivier in die geskiedenis dikwels 'n grenslyn gevorm het, was Alytus verskeie kere in twee helftes verdeel. Die eerste verdeling het uit 'n vredesooreenkoms tussen Litaue en die Duitse Ridderorde voortgespruit wat in 1422 gesluit is. In 1795 is die stad tussen Pruise en Rusland en in die tydperk voor die Tweede Wêreldoorlog tussen Pole en Litaue verdeel.

Alytus is deur die oorlogshandelinge grotendeels verwoes en onder die Sowjet-bewind herenig. Die Nemunas-brug tussen die twee stadsdele is in 1960 voltooi. Vandag staan Alytus onder meer as hoofkwartier van Litaue se leidende vervaardiger van vonkelwyn en ander alkoholiese dranke, *Alita*, bekend.

## Ekonomie 
duimnael|links|Alytus se stadsentrum in die winter
Alytus is vandag 'n beduidende nywerheidstad waar naas *Alita* en chemiese fabrieke ook die bekende Litause vervaardiger van koel- en vrieskaste, *AB Snaigė* (letterlik "Sneeuvlok"), sy hoofkwartier het. Die stad beskik daarnaas oor 'n aantal vakskole.

## Bekende boorlinge 
* Bria Vinaite, Amerikaans-Litause aktrise (* 1993)

## Eksterne skakels 
*  
*  Amptelike webwerf
*
Ebbehout

240px|regs|duimnael|Koromandel (twee stukke, gespieëld)

**Ebbehout** is harde, swartbruin tot swart hout van 'n aantal tropiese boomsoorte uit die genus *Diospyros* (familie *Ebenaceae*). Die meeste boomsoorte uit hierdie genus lewer egter nie ebbehout nie, en nie alle ebbehout is tropies nie. Daar word onderskeid getref tussen ebbe en koromandel: ebbe is swart (met 'n tiksel grys en soms bruin strepe) en koromandel is gestreep.

Ebbehout is baie hard, maar kan wel heel goed bewerk word (saag, skaaf, boor en poleer). Dit het 'n homogene struktuur, 'n kort draad en dit splinter byna glad nie. Die hout word gebruik vir snywerk, beeldhouwerk, allerlei sierwerk, skaakstukke, klavierklawers, en musiekinstrumente of onderdele daarvan. Ebbehout is een van die houtsoorte wat per kilogram verhandel word. Die rede hiervoor is die kosbaarheid van die materiaal: bome wat ebbehout lewer, is steeds in toenemende mate seldsaam.

## Fotogalery 

Lêer:Sculpture ebene.jpg|Houtsnywerk van ebbe (Afrika-kuns).
Lêer:Ebony elefant.JPG|Olifantjies van ebbehout. Waarskynlik van *Diospyros ebenum*
Lêer:Chess set 4o06.jpg|Skaakstukke - die swart stukke is van ebbehout.
Lêer:Kamagong_(Ironwood)_Chair.jpg|Kamagong-stoel van ebbehout.

## Verwysings 
## Eksterne skakels 
* Koromandel  en ebben  in die *Houtvademecum*, by die Centrum Hout
Siouxsie & the Banshees

**Siouxsie & the Banshees** was 'n Britse musiekgroep wat in 1976 deur voorsanger Siouxsie Sioux en baskitaarspeler Steven Severin, die enigste konstante lede van die groep, gevorm is. Die groep was aanvanklik met die Britse punkrock-toneel geassosieer, maar Siouxsie & the Banshees het gou geëwolueer om "'n vorm van postpunk-wanklank vol gewaagde ritmiese en soniese eksperimentering" te skep. *The Times* noem Siouxsie & the Banshees "een van die waaghalsigste en kompromisloosste awontuurlustiges van die postpunk-era."  Die groep het 'n inspirerende bron in die skepping en ontwikkeling van gotiese rock geword, en hul styl het ook elemente van popmusiek en avant-garde gekombineer.

## Diskografie 
### Siouxsie & the Banshees 
* *The Scream* (1978)
* *Join Hands* (1979)
* *Kaleidoscope* (1980)
* *JuJu* (1981)
* *Once Upon a Time / The Singles* (1981)
* *A Kiss in the Dreamhouse* (1982)
* *Nocturne* (regstreeks, 1983) (DVD 2006)
* *Hyaena* (1984)
* *Tinderbox* (1986)
* *Through The Looking Glass* (1987)
* *Peepshow* (1988)
* *Superstition* (1991)
* *Twice Upon a Time - The Singles* (1992)
* *The Rapture* (1995)
* *The Best of Siouxsie and the Banshees* (2002)
* *The Seven Year Itch* (regstreeks, 2003)
* *Downside Up* (b-kante & rariteite-boksstelm 2004)
* *Voices on the Air: The Peel Sessions* (1977 – 1979, 1981, 1986) (2006)
* *At The BBC* (3 CDs + 1 DVD-boksstel) (2009)

### Siouxsie Sioux 
* 2005 - *Dreamshow* (live dvd - London 2004)
* 2007 - *Mantaray*
* 2009 - *Finale : The Last Mantaray And More Show* (live dvd - London 2008)

### The Creatures (Siouxsie & Budgie) 
* 1989 - *Boomerang*
* 1997 - *A bestiary of* (compilation : 'Wild things'E.P 1981, 'Feast' Album-1983, 'Right now' single-1983)
* 1999 - *Anima Animus*
* 2004 - *Hai!*

## Verwysings 
## Eksterne skakels 
* SiouxsieandtheBanshees.Co.uk  
* Siouxsie.Com Amptelike webwerf 
* MySpace-profiel 
* The Banshees & Other Creatures U.K. — 'n samevattende webwerf met 'n verskeidenheid van inligting 
* Untiedundone — 'n werf met vele artikels en onderhoude wat sedert 1977 gepubliseer is 
* Siouxsie and the Banshees by Allmusic — trefferlysinligting van die Verenigde State
Robert Smith

**Robert James Smith** (* 21 April 1959 te Blackpool, Engeland) is 'n Engelse kitaarspeler, sanger en liedjieskrywer. Hy is die bekendste daarvoor vir sy rol as voorsanger en hoof liedjieskrywer vir die groep The Cure, waarvan hy ook die enigste konstante lid is sedert die groep se tot standkoming in 1976. *NY Rock* noem hom "popkultuur se slordige plakkaatkind van ondergang en droewigheid" en beskryf sy liede as "sombere introspeksie oor weelderige, broeierige kitare". Smith is 'n multiïnstrumentalis en kan die kitaar, baskitaar, kontrabas, sintetiese klavier, dwarsfluit en trompet bespeel. Sy kenmerkende en ingewikkelde kitaarspel, kitaarstemming, en innoverende gebruik van flangering- en faseringeffekte het daartoe gelei dat hy as een van die pionierkitaarspelers van die new wave-musiekgenre geag word.

## Verwysings 
## Eksterne skakels 
*Robert Smith by Pictures of You 
*Onderhoud met Robert Smith by Stereo Warning
Klavier

duimnael|350px|Vleuelklavier en buffetklavier.
Die **klavier** (ook **pianoforte** of **piano**) is 'n slag-, toets- en snaarinstrument uit die siterfamilie wat met een toetsbord van klawers en twee of drie pedale bespeel word. *Pianoforte* beteken in Italiaans letterlik *sag (en) sterk*. Deurdat die krag waarmee 'n hamer van die speelmeganiek die snare bespeel afhang van die wyse van bespeling van 'n toets, kan elke toon afsonderlik sowel luid as sag (en die nuanse daartussen) gespeel word. Hierdie aspek het by die voorlopers van die klavier, waaronder die klawesimbel, ontbreek. Die huiskamerklavier (ook buffetklavier of pianino genoem) is meestal vertikaal opgebou (staande) en die klavier met die snare horisontaal word 'n vleuel of vleuelklavier genoem.

Tradisioneel het 'n klavier drie pedale, die een heel links is vir sag, die een in die middel is vir geweldig sag en die een heel regs is om die note aan mekaar te bind.  Dit word alles moontlik gemaak deur 'n toestel in die klavier wat die afstand tussen die hammers en die snare beheer.  Wanneer die hamers nader aan die snare is sal die klavier sagter speel.  Om die derde pedaal te gebruik word die vilt wat op die snare rus opgelig, sodat die klank nie verdwyn nie.

## Sien ook 
* Lys van musiekinstrumente

## Notas 
## Eksterne skakels 
* Geanimeerde weergawe van 'n vleuelmeganiek
Sintetiese klavier

duimnael|regs|300px|Oberheim OB12-sintetiseerder se voorpaneel.

'n **Sintetiese klavier** of **sintetiseerder** is 'n elektroniese toestel wat 'n verskeidenheid klanke kan produseer deur seine van verskillende frekwensies te genereer en te kombineer. Sintetiseerders skep elektriese seine eerder as direkte akoestiese klanke, wat dan deur 'n luidspreker of stel kopfone gespeel word.

Sintetiseerders word gewoonlik (maar nie eksklusief nie) deur 'n musikale toetsbord in die styl van die klavier beheer. Sintetiese klaviere kan 'n wye reeks klanke produseer wat ander instrumente kan naboots (soos dwarsfluite, kitare en selfs tromme), of dit kan heeltemal nuwe klankkleure ( "timbres") genereer.

## Geskiedenis 
[duimnael|[Telharmonium, Thaddeus Cahill 1897]]
[duimnael|[Trautonium, 1928]]

Die eerste elektriese sintetiseerder is in 1876 deur Elisha Gray uitgevind (hy is bekend vir sy rol in die ontwikkeling van 'n telefoonprototipe). Robert Moog het 'n rewolusionêre sintetiseerder geskep wat op Wendy Carlos se *Switched-On Bach* (1968), 'n gewilde opname wat vele musici aan die klank van sintetiseerders voorgestel het, gebruik is. In die 1970's het die ontwikkeling van verkleinde vastetoestand komponente toegelaat dat sintetiseerders vrystaande, beweeglike instrumente kon word, wat dit makliker gemaak het om hulle in musiekkonserte te gebruik. Teen die vroeë 1980's het maatskappye soos Yamaha kompakte, redelik geprysde sintetiseerders soos die DX7 begin verkoop, en MIDI (musikale-instrument-digitale-koppelvlak) is ontwikkel, wat dit vereenvoudig het om sintetiseerders met ander elektroniese instrumente te integreer en te sinchroniseer. In die 1990's het ingewikkelde sintetiseerders nie meer spesialishardeware geverg nie en het hulle as sagteware vir die persoonlike rekenaar (PR) begin verskyn, gewoonlik as hardeware-emuleerders met aan-skerm knoppies en panele.

## Verwysings 
## Eksterne skakels 
* Vintagesynth — outydse synth-ontdekker 
* Progsounds — aanlyn-synthbron 
* Synth Museum — outydse synth-bron 
* SoundProgramming.Net — synth-handleidingbergplek 
* Nuwe klankontwikkelaars — moontlike nuwe klank van 'n ingewikkelde toekomstige musiek  
* 120 jare van electroniese musiek — masjiene wat tussen 1870 en 1990 gebruik is  
* Prinsiepe van klanksintese by Universiteit Salford 
* Innoverende Sintese — artikels oor sintetiseerders
* Sintetiseerdermusiek
Mystery Jets

**Mystery Jets** is 'n Engelse musiekgroep vanuit Eel Pie Island in Twickenham, Londen, Engeland. Twee van die groep se albums het die Verenigde Koninkrykse albumranglyste behaal: *Making Dens* het die 32ste posisie en *Twenty One* die 42ste posisie behaal.

## Diskografie 
* *Making Dens* (6 Maart 2006, 679 Recordings)
* *Zootime* (8 Mei 2007, VSA-uitgawe, Dim Mak Recordings)
* *Twenty One* (24 Maart 2008, 679 Recordings)

## Verwysings 
## Eksterne skakels 
* Amptelike webwerf 
* MySpace-profiel 
* Onderhoud met Subculture-tydskrif, April 2007 
* Onderhoud en foto's, Oktober 2006 
* Onderhoud op fender.co.uk  
* Onderhoud met Blaine en Henry Harrison deur *The Times*, Februarie 2006 
* Onderhoud met *The Times*, Januarie 2006 
* Onderhoud op ukmusic.com, Desember 2005  
* Mystery Jets-resensies by Daily Music Guide 
* Hoor Mystery Jets op die Low Slung-potgooi
Campora San Giovanni

**Campora San Giovanni** (**Campura San Giuvanni** of **Campura Santu Janni** in die argaïese Kamporese dialek) is 'n *frazione* van die gemeente (munisipaliteit) Amantea, in die provinsie Cosenza, Calabria, Italië. Dit is naby die grens met die provinsie Catanzaro geleë.

## Geografie 
Campora San Giovanni is geleë aan die Tirreense kus en het sedert die jare '50 ontwikkel op 'n vlakte aanliggend aan die strand. Die area word omring deur 'n heuwel waarop wyn en olyfolie verbou word. Hierdie heuwel bied 'n wye uitsig oor die omliggende gebied, met onder meer na die suide die Golf van Lamezia Terme. Aan die horison doem die vulkaniese eiland Stromboli uit die seewater op. Vanuit die hawe van Campora San Giovanni is die Aioliese Eilande binne 'n kort tyd bereikbaar.

## Wyke 
Die Frazione Campora San Giovanni word verdeel in die volgende wyke:

## Eksterne skakels 
* Associazione Proloco Campora San Giovanni
duimnael|Campora San Giovanni in 2009 soos gesien van die Wyk Augurato
duimnael|Die vulkaan Stromboli gesien van die Baai van Campora San Giovanni
Woes.co.za

**Woes** is webwerf wat dien as 'n kreatiewe platform vir Afrikaanse. Skrywers kan hul werk gratis publiseer in die kategorieë: gedigte, kortverhale, artikels, sosiale kommentaar, en ander. Skrywers help mekaar deur kommentaar op mekaar se werk te lewer. Die webwerf word daagliks opdateer. Die diens is deur Willem Woes tot stand gebring.

## Verwysings 
## Eksterne skakels 
* Woes.co.za
Kate Tucker & the Sons of Sweden

**Kate Tucker & the Sons of Sweden** is 'n popkwintet wat in 2006 in Seattle tot stand gekom het. Die groep het bekendheid verwerf vir hul twee bydraes aan kompilasieplate *Have You Heard* (2008) en *Sweetheart* (2009) wat deur Starbucks se plateëtiket Hear Music vrygestel is.

## Groepslede 
* Kate Tucker – voorsang en kitaar
* Mark Isakson — kitaar en effekte
* BJ Myers — kitaar, baskitaar, sintetiseerder, en agtergrondsang
* Ed O'Brien — baskitaar en kitaar
* Cameron Herrington — tromme

## Diskografie 
* Eros Turannos- Kate Tucker (2005)
* Kate Tucker & the Sons of Sweden - Kate Tucker and the Sons of Sweden (2007)
* White Horses - Kate Tucker (2010)
* Ghost of Something New - Kate Tucker (2012)
* The Shape The Color The Feel - Kate Tucker and the Sons of Sweden (2014)
* The Big Score - Little Reader (2017)
* Practical Sadness - Kate Tucker (2018)

## Eksterne skakels 
* Amptelike webwerf  
* MySpace-profiel 

## Bronne 
* http://blog.seattlepi.nwsource.com/bluenotesmusic/archives/146184.asp
* http://www.popmatters.com/pm/review/kate-tucker-the-sons-of-sweden-kate-tucker-the-sons-of-sweden/
Hear Music

**Hear Music** is die handelsnaam van Starbucks se handelsmusiek-konsep en plateëtiket. Hear Music het as 'n katalogusmaatskappy in 1990 in Cambridge, Massachusetts (VSA) en is in 1999 deur Starbucks gekoop. Die Hear Music-handelsnaam het drie afdelings: die musiek wat elke bemarkingspunt speel, kleinhandel plateverkope, gemerkte handelswinkels (wat kort ná die vorming van die katalogus oopgemaak het), en 'n etiket waaronder opnames versprei word.

Soos op Desember 2006 was daar vier Starbucks Hear Music-koffiehuise: Third Street Promenade (Santa Monica, Kalifornië), San Antonio River Walk (San Antonio, Texas), Lincoln Road (Miami, Florida), en Bellevue-plein (Bellevue, Washington). Die oorspronklike Hear Music-winkel was in Berkeley, Kalifornië. Tien Starbucks-koffiewinkels het ook Hear Music-mediakroeë, 'n diens wat kliënte in staat te stel om hul eie CDs op tabletrekenaars saam te stel. 

Starbucks is een van die top-40-musiekgeörienteerde handelaars. Die groep se grootste verkoper was Ray Charles se Grammy-toekenningwenner *Genius Loves Company* met totale verkope van 2,86&nbsp;miljoen plate, waarvan 25% by Starbucks-punte verkoop is.

Terwyl Starbucks 600 koffiehuise in Julie 2008 gesluit het, het hulle aangekondig dat die Hear Music-uitgewer sy deure gaan toemaak.

## Verwysings
Danny Saucedo

**Danny Saucedo** (* **Daniel Gabriel Alessandro Saucedo Grzechowski** op 25 Februarie 1986 in Stockholm, Stockholms Län, Swede) is 'n Sweedse sanger wat algemeen na verwys word as bloot **Danny** en wat as een van die finaliste aan *Idol 2006*, die Sweedse weergawe van *Pop Idol*, deelgeneem het. Sy moeder kom uit Bolivië en sy vader uit Pole. Hy het sy debuutenkelsnit, *Öppna din dörr* (deur Tommy Nilsson), in 2006 uitgereik en dit het die 24ste plek op die Sweedse enkelsnitranglys behaal. Danny is ook 'n lid van die Sweedse trio E.M.D.. Saucedo is een van die suksesvolste manlike Sweedse kunstenaars sedert 2006. Hy het in die Grammi-toekenning gewen, wat die hoogste Sweedse musikale prys is.

Saucedo het sy debuutalbum, *Heart Beats*, in Mei 2007 vrygestel en dit het die nommereen-posisie op die albumranglyste behaal. Drie enkelspelers is van hierdie album vrygestel: "Tokyo" (#1), "Play it for the girls" (#1) en "If only you" (#3), 'n duet met Sweedse sangeres Therese Grankvist. "Hey (I've been feeling kind of lonely) is in Pole vrygestel.

Danny Saucedo se tweede ateljeealbum, *Set your body free*, is op 24 Desember 2008 vrygestel. Die leidende enkelsnit, "Radio", is deur Tobias Gustavsson geko-skryf en geproduseer en is deur Aesona Music Publishing vrygestel. Dit het nommereen op die Sweedse trefferlyste behaal en het vir twee weke op daardie posise gebly.

## Eksterne skakels 
* Amptelike webwerf
* Amptelike webwerf
* Amptelike aanhangersklub 
* Amptelike *Idol*-webjoernaal 
* MySpace-aanhangersklub
Club 8

**Club 8** is 'n Sweedse musiekgroep wat in 1995 deur Karolina Komstedt (van die groep Poprace) en Johan Angergård (van Acid House Kings en Poprace) gevorm is en wat by vorming 'n platekontrak met Spaanse uitgewery Siesta onderteken het. Hulle het 'n enkelspeler, "Me Too", en 'n album, *Nouvelle*, op Siesta uitgereik voordat hulle na ander plateëtikette oorbeweeg het. Op hierdie punt in hul loopbaan het hulle 'n styl kategoriseerbaar as anorakpop besit en was invloede van Sarah Records-musiekgroepe, Jim Ruiz en The Smiths duidelik.

Hul tweede album, *The Friend I Once Had*, en 'n enkelspeler, "Missing You", is in 1998 vrygestel. "Missing You" was 'n nagklub- en radiotreffer in Spanje en het 'n kollege-gunsteling in die VSA geword. Die groep het regstreekse optredes begin uitvoer, en hul eerste konsert was in New York Stad by die College Music Journal-byeenkoms in 1999. Die groep se klank het 'n meer bossa nova- en dansgeörienteerde rigting begin inneem.

Met die groep se volgehoue strewe na verandering en verbetering het hul musikale rigting met die uitreik van die derde en selfgetitelde album in 2001 weer eens van koers verander. *Club 8* is 'n rustige en ontspannende album en is met Portishead en Air vergelyk en by die vrystelling as triphop beskryf.

In die noordelike halfrond se herfs van 2001 het die groep die beroemde Summersound-ateljees beset om liedjies te skryf en met verskillende klanke te eksperimenteer. Dub, C-86, triphop, chillout, 80's en bossa nova is gemeng, maar die kenmerkende Skandinawiese melankoliese popmelodieë was steeds deurgaans die fokus van die album. Die album is getiteld *Spring Came, Rain Fell* en is in 2002 vrygestel.

In 2002 het Club 8 aan die opvolg vir *Spring Came, Rain Fell* begin werk. Die resultaat was *Strangely Beautiful*, wat nommer-18 op die CMJ-trefferlyste in die VSA bereik het. Die groep het vir die eerste keer sedert 1999 'n enkelspeler met 'n gepaardgaande musiekvideo vanaf die album vrygestel. Die baan "Saturday Night Engine" is met vyf ander eksklusiewe snitte as 'n enkelspeler in die noordelike halfrond se lente van 2003 uitgereik. Die video het die sestiende plek op die Up North-trefferlys op MTV Nordic bereik.

Ná *Strangely Beautiful* het Johan Angergård die groep The Legends gevorm en drie albums met hulle opgeneem in die tydperk van 2004 tot 2006. Hy het ook 'n album met Acid House Kings in 2005 opgeneem. Ná 'n hiaat wat in 2003 aangevang het, het Club 8 hul sesde ateljeealbum, getiteld ''The Boy who Couldn't Stop Dreaming*, in 2007 onder Labrador se etiket vrygestel.

## Diskografie 
### Albums 
* *Nouvelle* (1996)
* *The Friend I Once Had* (1998)
* *Club 8* (2001)
* *Spring Came, Rain Fell* (2002)
* *Strangely Beautiful* (2003)
* *The Boy Who Couldn't Stop Dreaming* (2007)

### EPs & enkelspelers 
* *Me Too* (1995)
* *Missing You* (1998)
* *Missing You: The Remixes* (1999)
* *Love In December* (2002)
* *Summer Songs* (2002)
* *Saturday Night Engine* (2003)
* *Heaven* (2007)
* *Jesus, walk with me'' (2008)

## Eksterne skakels 
* Amptelike webwerf
* Onderhoud met Karolina Komsted deur Deathrockstar
Starbucks

**Starbucks Corporation** (NASDAQ: SBUX) is 'n internasionale koffie- en koffiehuis-ketting wat in Seattle, Washington (VSA) gebaseer is. Starbucks is die grootste koffiehuismaatskappy in die wêreld met 35&nbsp;711 winkels in 80 lande, insluitende ongeveer 15&nbsp;873 in die Verenigde State, gevolg deur meer as 1&nbsp;400 in Kanada en meer as 900 in Japan.

## Verwysings 
## Eksterne skakels
Elektromagnetiese straling

duimnael|regs|250px|Elektromagnetiese straling (soos lig) word hier as 'n dubbele golf beskryf. Die maksimum amplitude van die elektriese (E, rooi) en magnetiese (M, blou) velde, staan loodreg op mekaar, terwyl die golf self loodreg in beide rigtings voortplant. Die golflengte word aangegee met die simbool λ.
**Elektromagnetiese straling** is 'n alomteenwoordige verskynsel wat die vorm van selfvoortplantende golwe in 'n vakuum of in materie neem. Dit bestaan uit komponente van elektriese en magnetiese velde, wat in fase loodreg op mekaar ossilleer en loodreg tot die rigting van energievoortplanting. Verskillende soorte elektromagnetiese straling word onderskei op basis van die golf se frekwensie: hulle is (in volgorde van toenemende frekwensie en afnemende golfhoogte), radiogolwe, mikrogolwe, terahertz-straling, infrarooistraling, sigbare lig, ultravioletstraling, x-strale en gammastrale. Sommige van die frekwensies kan deur sommige lewendige organismes met die oog waargeneem word, hulle staan as die sigbare spektrum of *lig* bekend.
Sibolga

**Sibolga** (vroeër ook Siboga) is 'n stad en lê in die provinsie Noord-Sumatra in Indonesië.

## Vervoer 
* Hawe vir die eilande Nias en Simeulue.
* Die stad het 'n lughawe Dr. Ferdinand Lumban Tobing (WIMS).
* Dit lê an die Trans-Sumatra-Snelweg.

## Buurte 
Die stad het 4 buurte/administratiewe distrikte:
* Kota
* Sambas
* Selatan
* Utara
Basilica minor

[duimnael|Adamspoort van die Bambergse Domkerk in [Beiere, Duitsland. Die pouslike wapen oor die portaal verwys na sy status as Basilica minor]]

**Basilica minor** (Latyn, letterlik "klein basiliek") is 'n besondere eretitel wat deur die pous aan 'n beduidende kerkgebou verleen word, ongeag sy boustyl. Met die toekenning van dié eretitel word die bande tussen 'n kerk en die biskop van Rome versterk, terwyl die gebou ook vir sy omgewing beduidender word.

Die geboue en vlae van 'n Basilica maior dra soms die gekruiste sleutels wat ook op die pouslike wapen uitgebeeld word. Die *padiglione* (Latyn: *umbraculum*, Italiaans ook *ombrellino*), 'n geel-rooi gestreepte keëlvormige syskerm, wat oorspronklik as 'n sonbeskerming tydens prosessies gebruik is, en die *tintinabulum*, 'n liturgiese klokkie, is deesdae geen verpligte kentekens meer nie.

Tans dra 1&nbsp;477 kerkgeboue wêreldwyd die eretitel *basilica* (basiliek), waarvan 528 in Italië. Veral bedevaartskerke word met dié titel vereer. 'n Basilica minor kan maklik aan die pouslike wapen (van die huidige pous of dié wat die titel oorspronklik verleen het) herken word wat oor die portaal of enige ander opvallende plek aangebring is. 'n Hoër rang as dié van Basilica minor is die titel Basilica maior, wat egter tot op datum slegs aan sewe Rooms-Katolieke kerkgeboue toegeken is.

## Verwysings 
## Eksterne skakels 
*'n Volledige lys van alle basilieke wêreldwyd 
*Kerkdiens-kongregasie: "Domus ecclesiae", Norme vir die toekenning van die eretitel "Basilica minor" (in Engels en Latyn)
Ottersum

**Ottersum** (Limburgs: *Otersóm*) is 'n dorpie in die Nederlandse provinsie Limburg wat tot die munisipale gebied van Gennep behoort. Ottersum het sowat 2&nbsp;500 inwoners (2008). Die klein Niersrivier loop deur die dorp.
Shosholoza

**Shosholoza** is 'n tradisionele Suid-Afrikaanse volksliedjie. Dit is oorspronklik deur manlike werkers in 'n roep-en-antwoord-styl (*call and response*) gesing. 

Die lied is deur baie kunstenaars gesing, soos Helmut Lotti, Ladysmith Black Mambazo, PJ Powers, The Glue, Soweto Gospel Choir en Peter Gabriel. Dit het baie gewild geword nadat Suid-Afrika in 1995 die Rugbywêreldbeker
gewen het. Dis nou 'n geliefkoosde liedjie by Suid-Afrikaanse sportwedstryde.

Die Zoeloe-woord *shosholoza* beteken "voorwaarts gaan" of "uit die pad gaan vir die volgende man".

Die lirieke van *Shosholoza* wissel; die volgende lirieke is 'n voorbeeld van een van die bewerkings:

Vertaling:
Banjarmasin

**Banjarmasin** is 'n stad wat in die provinsie Suid-Borneo (Indonesies: Kalimantan Selatan) in Indonesië geleë is. Banjarmasin is die provinsiale hoofstad.

## Ekonomie 
Die belangrikste ekonomiese sektore sluit vervoer en kommunikasie in (26,1% van die BBP van die stad), verwerkingsbedrywe (24,9%) en handel (16,5%). Die belangrikste verwerkingsbedrywe is: vervaardiging van laaghout, rotan en rubber.

Daar is 'n drywende markplek (bekend as Pasar Terapung) in die westelike buitewyke van die stad, waar kopers en verkopers mekaar met bote ontmoet. Dit is 'n tradisionele mark en word jare lank beskou as een van die identiteitsmerke van die stad.
duimnael|senter|450px|Die Pasar Tarapung drywende mark.

Banjarmasin is al lank bekend as 'n sentrum vir juweelhandel, veral skaars diamante en robyne. 'n Informele netwerk met internasionale verbindings bestaan, wat ook die groot binnelandse Indonesiese handel in seldsame diamante ondersteun. Banjarmasin se diamante is veral bekend vir hul uitstekende glans. In onlangse tye is baie van Indonesië se groot diamantstene egter uit die land verhandel.

## Buurte 
Die stad het 5 buurte/administratiewe distrikte:
# Banjarmasin Barat: 13,37&nbsp;km²
# Banjarmasin Selatan: 20,18&nbsp;km²
# Banjarmasin Tengah: 11,66&nbsp;km²
# Banjarmasin Timur: 11,54&nbsp;km²
# Banjarmasin Utara: 15,25&nbsp;km²

## Eksterne skakels
Sonvlam

duimnael|300px|regs|Twee opeenvolgende foto's van 'n sonvlam.
'n **Sonvlam** is 'n reuse ontploffing in die Son se atmosfeer wat tot 6 × 1025 joule energie kan vrystel. Wanneer soortgelyke verskynsels by ander sterre plaasvind, word die term **stervlam** gebruik.

Sonvlamme affekteer al die lae van die son se atmosfeer (die fotosfeer, korona en chromosfeer), verhit plasma tot tienmiljoene kelvin en versnel elektrone, protone en swaarde ione tot byna die spoed van lig. Hulle skep straling oor die elektromagnetiese spektrum op alle golflengtes, van radiogolwe tot gammastrale. Meeste vlamme kon in die aktiewe streke by sonvlekke plaas, waar intens magnetiese velde die fotosfeer deurdring en die korona met die binnekant van die son verbind.

Sonvlamme verkry hul energie van die skielike (minute tot tientalle minute) vrystelling van magnetiese energie wat in die korona geberg word. Indien 'n sonvlam uiters kragtig is, kan dit 'n koronale massa-uitwerping veroorsaak.

X-strale en UV-straling wat deur die sonvlamme uitgestraal word kan die Aarde se ionosfeer affekteer en langafstandradiokommunikasie ontwrig. Direkte radio-uitsraling op 'n desimetriese golflengte kan die werking van radars (en ander toestelle wat op hierdie frekwensies funksioneer) ontwrig.

Sonvlamme is vir die eerste keer in 1859 deur die Engelse sterrekundige Richard Christopher Carrington waargeneem en onafhanklik in dieselfde jaar ook deur Richard Hodgson waargeneem.

Die tyd tussen die voorkoms van sonvlamme wissel: wanneer die Son "aktief" is, kom daar etlike sonvlamme per dag voor, maar in stil periodes kan daar minder as een sonvlam per week wees. Groter vlamme is ook skaarser as klein vlamme. Sonaktiwiteit wissel met 'n 11 jaar-siklus (die sonsiklus). Tydens die hoogtepunt van hierdie siklus is daar tipies meer sonvlekke op die Son en dus ook meer sonvlamme.

## Verwysings
Tsjatoeranga

[duimnael|[Krishna en Radha wat tsjatoeranga op 'n 8x8 Ashtāpada speel.]]

**Tsjatoeranga** (Sanskrit '''' चतुरङ्ग) is 'n antieke (Guptatydperk) Indiese bordspel wat beskou word as die gemene voorganger van skaak, shogi, en makruk, en wat verwant is aan chiangtsi en janggi. Tsjatoeranga het omstreeks die 6de eeu in Gupta-Indië ontwikkel. In die 7de eeu is dit as sjatrandj in Sassanidiese Persië aangeneem en dit het weer in die laat Middeleeue in Europa tot skaak ontwikkel.

Die presiese reëls van tsjatoeranga is nie bekend nie. Skaakhistorici neem aan dat die spelreëls soortgelyk aan dié van die spel se opvolger, sjatrandja, was. Daar is in besonder nie sekerheid oor die skuiwe van die *Gaja* (olifant), die voorganger van die loper in moderne skaak, nie.

Twee belangrike aspekte van tsjatoeranga wat in skaak behoue gebly het, en wat nie in daardie stadium algemeen in ander spele was nie, is dat stukke verskillende waardes gehad het en verskillend beweeg het, en dat oorwinning afgehang het van die lot van 'n enkele stuk. Die stuk wat in skaak deur die koning verteenwoordig word, het in tsjatoeranga as die Raja bekend gestaan.

## Verwysings
Stem

duimnael|300px|Die spektogram van die menslike stem ontbloot die harmoniese eienskappe daarvan.

Die menslike **stem** is die klank wat deur 'n mens gegenereer word deur gebruik te maak van die stembande vir praat, sing, lag, huil, skree, ens. Stem is daardie deel van menslike klankproduksie waar die stembande die primêre bron van klank is. Die meganisme vir die generering van die menslike stem word algemeen in drie subdele verdeel: die longe, die stembande binne die strottehoof, en die artikulators. Die longe dien as 'n pomp wat lugvloei en lugdruk verskaf waarmee die stembande gevibreer word. Die stembande vibreer en verdeel die lugvloei van die longe in hoorbare polse. Die spiere van die strottehoof pas die lengte en spanning van die stembande aan om toonhoogte en stemtoon fyn te stel. Die artikulators is die dele in die spraakkanaal bo die strottehoof wat uit die tong, verhemelte, wange, lippe, esv. bestaan. Hulle artikuleer en filtreer die klank wat vanuit die strottehoof teweeggebring word en kan tot 'n mate op die strottehoofse lugvloei inwerk om die rol daarvan as klankbron te versterk of te verswak.

Die stembande, in samewerking met die artikulators, kan 'n wye reeks klanke produseer. Die stemtoon kan gemoduleer word om emosies soos woede, opgewondenheid of gelukkigheid te kommunikeer. Sangers en sangeresse benut die menslike stem as 'n musikale instrument om musiek te skep.

## Skree 
'n Geroep, skree, gil, toet, getier, oproer, of geloei is 'n groot vokalisasie deur die lug, wat deur die vokale voue met 'n groter krag voortgebring word as wat gebruiklik is in gereelde of naby-afstand vokalisasie. Hierdie funksie kan deur enige wese wat longe besit, insluitend die mens, uitgevoer word. Daar is geringe verskille in betekenis tussen hulle; byvoorbeeld, "skree" en "gil" verwys gewoonlik na 'n hoër-frekwensie, skerp geluid, wat gebruik word deur sommige voëls en ander diere, en 'n "toet", soos wat uitgestraal word deur 'n uil, het gewoonlik nie betrekking op woordspraak nie.

'n **Gil** is dikwels 'n instinktiewe optrede, met 'n sterk sielkundige aspek, soos vrees, pyn, verbasing, vreugde, woede of ander.

; Kraamgil
Gregory Whitehead definieer die gil tydens geboorteskenk as 'n "ja"-gil, want dit open die wêreld vir 'n nuwe mens wat die lewe begin deur te skree. Vroue beskryf hierdie gil as onopsetlik en as 'n reaksie op die verbasing oor die baba wie se koppie tevoorskyn kom. Hierdie oomblik word deur die meeste vroue as baie eufories beskou, want blykbaar skree sommige vroue gelyktydig van pyn, plesier én entoesiasme.

## Sien ook 
* Stemopwarming

## Verwysings 
## Eksterne skakels
Pagar Alam

duimnael

**Pagar Alam** is 'n stad en lê in die provinsie Suid-Sumatra in Indonesië.

## Onderdistrike 
Die stad het 5 onderdistrikte:
*Dempo Selatan
*Dempo Tengah
*Dempo Utara
*Pagar Alam Selatan
*Pagar Alam Utara
Djambi

**Djambi** is 'n stad en lê in die provinsie Djambi in Indonesië op die Sumatra- eiland. Djambi is die provinsiale hoofstad.

## Buurte 
Die stad het 8 buurte/administratiewe distrikte:
* Danau Teluk 
* Djambi Selatan 
* Djambi Timur 
* Jelutung 
* Kota Baru 
* Pasar Djambi 
* Pelayangan
* Telanaipura

## Vervoer 
Die stad het 'n lughawe *Sultan Thaha Syaifuddin*

## Verwysings 
*Jambi.  (2008). Encyclopædia Britannica. Deluxe Edition.  Chicago: Encyclopædia Britannica.
Odenwald

regs|duimnael|260px|Ligging van die Odenwald-bergreeks in Duitsland.

Die **Odenwald** is 'n lae bergreeks in Hesse, Beiere en Baden-Württemberg in Duitsland. Met 'n wydte van sowat 40 kilometer strek dit van Darmstadt, 'n stad in Suid-Hesse, suidwaarts tot Heidelberg.

Die Odenwald is geleë tussen die rif wat die Ryn met die Bergstraße en die Ried (noordoostelike seksie van die Rynrif) in die weste maak, die Main en die Bauland in die ooste, die Ryn-Mainvlakte van die Rynrif in die noorde naby Darmstadt en die Kraichgau in die suide. Dié gedeelte van die Neckarvallei word ook somtyds die Kleiner Odenwald genoem.

Die noordelike en westelike Odenwald behoort aan suidelike Hesse, en die suidelike gedeelte strek tot in Baden-Württemberg. In die noordooste is 'n klein gedeelte van die woud in Beiere geleë.

## Verwysings
Carte Blanche

**Carte Blanche** is die vlagskip tydskrif- en aktualiteitsprogram op M-Net, 'n Suid-Afrikaanse betaaltelevisiekanaal wat onder meer op die DStv-skotteltelevisiediens uitgesaai word. Carte Blanche is in 1988 van stapel gestuur en word tydens spitstyd op Sondagaande uitgesaai. Op 21 September 2008 is 'n spesiale uitsending uitgesaai om twintig jaar se omroep te herdenk. Die program word weekliks deur 'n gehoor van 500&nbsp;000 gekyk en bly konstant op die top-10-lys van M-Net-programme.

Carte Blanche het 'n plaaslike vlak van betroubaarheid in Suid-Afrikaanse joernalistiek ontwikkel en het al meer as 100 plaaslike en internasionale toekennings ontvang. Onlangse verslaggewing wat die getuienis van spirituele mediums en skynwetenskap insluit, het egter veroorsaak dat Carte Blanche se status vir betroubare joernalistiek in die twyfel getrek word.

Ruda Landman en Derek Watts het as ankers vir die program opgetree sedert die eerste uitsending en was die langste aktiewe ankers in die geskiedenis van Suid-Afrikaanse televisie. Landman het die program op 24 Junie 2007 verlaat. Die program word tans deur Derek Watts en Bongani Bingwa aangebied.

## Verwysings 
## Eksterne skakels 
*  Amptelike webwerf
Windows Live Messenger

**Windows Live Messenger** (voorheen **MSN Messenger**, algemeen bekend as **MSN**) is 'n kitsboodskapkliënt wat deur Microsoft geskep is en ontwikkel word en wat ontwerp is om op die bedryfstelsels Windows XP, Windows Vista, Windows 7, Windows Server 2003, Windows Server 2008, en Windows Mobile te werk. Die kliënt is sedert 2005 deel van Microsoft se Windows Live-stel aanlyndienste. Dit verbind aan Microsoft se .NET Messenger Service. Die kliënt is die eerste as MSN Messenger op 22 Julie 1999  geloods en as Windows Live Messenger op 13 Desember 2005. Meer as 300&nbsp;miljoen aktiewe gebruikers benut die diens op 'n maandelikse basis.

## Verwysings 
## Eksterne skakels 
*  Amptelike webwerf
MXit

**MXit** was 'n kitsboodskap-toepassing wat in Suid-Afrika ontwikkel is en wat hoofsaaklik op GPRS- of 3G-bevoegde selfone gebruik is. MXit het beperkte versoenbaarheid gebied met meer gevorderde kitsboodskappers soos Windows Live Messenger, ICQ, en Google Talk deur van die nie-verwante Jabber-poort gebruik te maak. Die koste aan MXit verbonde sluit in die prys vir internettoegang soos deur die gebruiker se sellulêre diensverskaffer bepaal, asook ander betaaldienste soos kletskamers wat op die program beskikbaar was. MXit se amptelike uitspraak is die Engelse "mix it" (*meng dit*), alhoewel die naam ook algemeen in Engels uitgespel word.

Ongeveer 11&nbsp;miljoen rekeninge is in MXit se gebruikerdatabasis geregistreer, en daar het daagliks 17&nbsp;miljoen intekeninge plaasgevind, so ook meer as 250&nbsp;miljoen boodskapversendings. Alhoewel die program grotendeels in Suid-Afrika en Indonesië gebruik is, was dit daagliks in ongeveer 120 lande gebruik. Naspers het in Januarie 2007 'n 30%-aandeel in die MXit-maatskappy vir 'n onbekende bedrag gekoop.

Die maatskappy het sy sluiting in 'n verklaring aangekondig op 23 Oktober 2015. Al die maatskappy se intellektuele eiendom en tegnologiebates is aan The Reach Trust, 'n onafhanklike openbare weldaadsorganisasie, geskenk. Terwyl die organisatoriese veranderinge nie die mobiele sosiale netwerk beïnvloed het nie, en gebruikers nog steeds toegang tot al sy dienste kon verkry en gebruik, is in September 2016 aangekondig dat die diens op 30 September gesluit word.

## Omstredenheid 
MXit het aan enigeen toegang tot die verspreiding en ontvangs van pornografie gebied en pedofiele in staat gestel om met minderjariges in die ongesensorde kletskamers te kommunikeer. Op 30 Julie 2006 het M-Net se aktualiteitsprogram Carte Blanche ontbloot hoe 'n jong meisie met 'n pedofiel gekommunikeer het deur haar persoonlike gegewens met hom te deel. Die skeppers van MXit het sedertdien begin om met die Suid-Afrikaanse regstoepassing saam te span om minderjariges se veiligheid op MXit te beskerm.

Menige nuusagentskappe en koerante het artikels gepubliseer oor hoe ouers hul kinders toelaat om MXit te misbruik en hoe eksamenuitslae gevolglik verswak. Ouers sit met hul hande in hul hare omdat hul kinders na bewering nie meer openlik kan kommunikeer nie en hulle hulself glo in hul eie wêreld van internetkletskamers bevind. Dit het daartoe gelei dat al hoe meer ouers hul kinders se selfone konfiskeer.

Op MXit se webwerf het sy veiligheidsmaatreëls versterk en probeer om die verspreiding van pornografie, bekruipery (Engels: *stalking*), laster en ander vorme van misbruik te bekamp, alhoewel dit fisies byna onmoontlik was om toe te pas.

## Verwysings 
## Eksterne skakels 
*  Amptelike webwerf
Lys van grootste damme in Suid-Afrika

Hier is 'n lys van die 50 **grootste damme in Suid-Afrika** volgens kapasiteit. 

## Bronne 
* Suid-Afrikaanse register van groot damme - Januarie 2009 (SANCOLD)
Langsa

**Langsa** is 'n stad en lê in die provinsie Oos-Atjeh (Indonesies: Nanggroe Aceh Darussalam) in Indonesië. Banda Atjeh is die provinsiale hoofstad.

## Buurte 
Die stad het 5 buurte/administratiewe distrikte:
* Langsa Barat
* Langsa Kota
* Langsa Lama
* Langsa Teungoh
* Langsa Timur
Valles Marineris

**Valles Marineris** is 'n enorme kloofstelsel op Mars. Dit is in 1971 deur die Amerikaanse ruimtesonde Mariner 9 ontdek en ook na dié tuig vernoem: "Valles Marineris" is Latyn vir "Mariner-vallei". Die kloofstelsel is by Mars se ewenaar geleë, net oos van die Tharsis-streek. Valles Marineris is meer as 4000&nbsp;km lank, 200&nbsp;km wyd en tot 7&nbsp;km diep, wat dit die grootste ravyn in die sonnestelsel maak.

Die stelsel strek oor byna 'n kwart van die planeet se oppervlakte en meeste wetenskaplikes is dit eens dat dit 'n groot tektoniese bars in die kors van Mars is. Hierdie bars het moontlik gevorm namate die planeet afgekoel het en is beïnvloed deur die stygende kors in die Tharsis-streek na die weste en daarna wyer gemaak deur erosie. Daar is egter ook kanale naby die oostelike kante wat lyk of hulle deur water of koolstofdioksied gevorm is.

duimnael|links|450px|Valles Marineris van naderby
Kate Voegele

**Kate Voegele** (gebore 8 Desember 1986) is 'n Amerikaanse sangeres-liedjieskryfster en musikant. Haar ateljee-album, *A Fine Mess*, is in Mei 2009 vrygestel.
Asher Roth

**Asher Paulus Roth** (gebore 11 Augustus 1985) is 'n Amerikaanse kletsrymer. Hy het op die voorblad van die tydskrif *XXL* se jaarlikse *Top 10 Freshmen: Hip-Hop’s Class ’09* verskyn. Roth se debuutalbum, *Asleep In The Bread Aisle*, is op 20 April 2009 vrygestel.

## Enkelsnitte 
* "I Love College" #34 Suid-Afrika
* "Be By Myself" (met Cee-Lo)
Olympus Mons

**Olympus Mons** (Latyn vir Berg Olimpus) is ’n groot vulkaan op die planeet Mars. Volgens een meting is dit byna 22 km hoog. Dit maak dit die hoogste berg op enige planeet in die sonnestelsel en, sedert die ontdekking in 2011 van Rheasilvia Mons op 4 Vesta, die tweede hoogste op enige bekende ruimteliggaam. Dit is sowat drie keer so hoog soos Berg Everest se hoogte bo seespieël. 

Die vulkaan is in die Tharsis-streek geleë, 'n enorme vulkaniese plato by Mars se ewenaar, naby Valles Marineris. Dit is die jongste van die groot vulkane op Mars; dit het binne die laaste 3&nbsp;miljard jaar ontstaan. Dit is sedert die laat 19de eeu aan sterrekundiges bekend as **Nix Olympica** (Latyn vir "Olimpiese Sneeu"). Daar is vermoed dat dit ’n berg is lank voor ruimtetuie dit bevestig het.

Die vulkaan is in Mars se westelike halfrond geleë. Die IAU het aan twee impakkraters voorlopige name toegeken: die Karzok- (deursnee: 15,6 km) en die Pangboche-krater (deursnee: 10,4 km). Die kraters is vermoedelik die bron van die meeste Mars-meteoriete wat al die Aarde getref het.

## Algemene beskrywing 
duimnael|400px|links|’n Vergelyking van Olympus Mons met die hoogste berge op Aarde.
Olympus Mons stem ooreen met die groot vulkane wat die Hawaise Eilande vorm. Dit is sowat 600&nbsp;km breed en beslaan ’n gebied omtrent so groot soos die Amerikaanse staat Arizona. Van die voet van die rotse tot by die hoogste piek is dit sowat 22 km. Net so sal iemand wat naby die piek staan, onbewus wees daarvan dat hy op ’n hoë berg staan omdat die helling van die vulkaan verder as die horison sal strek.

Olympus Mons is die resultaat van baie duisende uitbarstings van hoogs vloeibare lawa oor ’n lang tydperk. Sy buitengewone grootte is waarskynlik te danke aan die feit dat Mars nie tektoniese plate het nie. Anders as op Aarde bly Mars se kors op een plek en ’n vulkaan kan aanhou lawa uitstoot tot dit ’n enorme hoogte bereik. 

By die piek is daar 'n kaldera, wat 80&nbsp;km breed is. Dit bestaan uit ses oorvleuelende kraters, met ’n maksimum diepte van 3&nbsp;km.

## Verwysings 
## Eksterne skakels 
*Astronomy Picture of the Day, 26 Mei 2004
*Westelike flank
*NASA's Mars Exploration Program: Olympus Mons
*Views of the Solar System: Olympus Mons
Eureka, Kalifornië

**Eureka** is 'n stad in die noorde van die Amerikaanse deelstaat van Kalifornië. Die stad het 'n bevolking van 26&nbsp;097 in 2007.

## Demografie 
In 2000 het die stad 'n bevolking van 26&nbsp;128 gehad: 82,46% wit, 1,63% swart of Afro-Amerikaans, 4,21% Amerikaanse inboorlinge, 3,55% Asiaties, 0,33% Pasifiese eilanders, 2,71% van ander rasse en 5,10% van twee of meer rasse. Spaans-Amerikaners of Latyns-Amerikaners van enige ras het 7,77% van die bevolking uitgemaak.

## Susterstede 
* 21px Kamisu, Japan
* 21px Nelson, Nieu-Seeland